सिर्फ एक बंदा काफ़ी है

सिर्फ एक बंदा काफ़ी है 2023 की हिन्दी भाषा की फ़िल्म है। इसका निर्देशन अपूर्व सिंह कार्की ने किया है और यह ज़ी स्टूडियोज़ और भानुशाली स्टूडियो द्वारा सह-निर्मित है। इस फ़िल्म में मनोज बाजपेयी मुख्य भूमिका में हैं। इसको 23 मई 2023 को ज़ी5 पर डिजिटल रूप से जारी किया गया था और आलोचकों और दर्शकों से काफ़ी हद तक सकारात्मक प्रतिक्रिया के बाद 2 जून 2023 को सीमित सिनेमा घरों में इसे जारी भी किया गया। 

2023 के फिल्मफेयर ओटीटी अवार्ड्स में, सिर्फ एक बंदा काफ़ी है को 7 नामांकन प्राप्त हुए। इसने 5 पुरस्कार जीते, जिनमें सर्वश्रेष्ठ वेब ओरिजिनल फिल्म, वेब ओरिजिनल फिल्म में सर्वश्रेष्ठ निर्देशक (कार्की) और वेब ओरिजिनल फिल्म में सर्वश्रेष्ठ अभिनेता (बाजपेयी) शामिल हैं।

 कहानी 
सिर्फ एक बंदा काफ़ी है एक नियमित सत्र न्यायालय के वकील एडवोकेट पीसी सोलंकी (मनोज बाजपेयी) की पाँच साल लंबी लड़ाई की वास्तविक घटनाओं से प्रेरित है। वह सच्चाई के लिए खड़ा होता है और एक नाबालिग को न्याय दिलाने के लिए उसका संघर्ष फिल्म दिखाती है। कथानक नाबालिग के बलात्कार के लिए आसाराम के मुकदमे पर आधारित है।

मामला सत्र न्यायालय में ले जाया जाता है। गवाहों को मार दिया जाता है और कई को गुंडों द्वारा धमकाया जाता है। कई बड़े से बड़े वकील बाबा को जमानत दिलाना चाहते हैं लेकिन एडवोकेट पीसी सोलंकी के अथक प्रयासों के कारण, पीड़ितों को अंततः न्याय मिलता है।

 पुरस्कार एवं नामांकन 
वर्षपुरस्कार समारोहश्रेणीनामांकित व्यक्ति परिणाम सन्दर्भ.2023 फ़िल्मफ़ेयर ओटीटी पुरस्कारसर्वश्रेष्ठ फ़िल्म सिर्फ एक बंदा काफ़ी हैसर्वश्रेष्ठ निर्देशक अपूर्व सिंह कार्की सर्वश्रेष्ठ अभिनेता मनोज बाजपेयीसर्वश्रेष्ठ कहानी दीपक किंगरानी सर्वश्रेष्ठ संवाद लेखन सर्वश्रेष्ठ पार्श्व संगीत संदीप चोटा सर्वश्रेष्ठ संपादन सुमीत कोटियन

सन्दर्भ

श्रेणी:फ़िल्मफ़ेयर सर्वश्रेष्ठ फ़िल्म पुरस्कार विजेता